हृदय रोग के मरीजों को बीके में मिलेगा पूरा इलाज
फरीदाबाद |हृदय रोग से पीड़ित मरीजों को अब इलाज के लिए निजी अस्पतालों पर निर्भर नहीं रहना पड़ेगा। इन्हें अब बीके अस्पताल में ही पूरा इलाज मिलेगा। बीके में कैथ लैब की सुविधा सरकारी रेट पर मरीजों को मिलेगी। कैथ लैब निर्माण के लिए सरकार ने टेंडर जारी कर दिया है। केरल की एक कंपनी को ठेका अलॉट किया गया है। आगामी 6 महीने में कैथ लैब बनकर तैयार हो जाएगी। इसके बाद हार्ट पेशेंट यहां अपना इलाज करा सकेंगे। बीके में कैथ लैब यूनिट थर्ड फ्लोर पर कार्डियोलाजी सेंटर में बनेगी। इसके लिए टेंडर जारी कर दिए गए हैं। फिलहाल निजी अस्पताल में एंजियोप्लास्टी एंजियोग्राफी करने का खर्च डेढ़ से ढाई लाख रुपए के करीब आता है। बीके में इलाज बेहद कम रेट पर होगा। अभी तक सरकारी अस्पताल में एंजियोप्लास्टी या एंजियोग्राफी की सुविधा उपलब्ध नहीं है। इसके चलते हार्ट पेशेंट को बेहतर सुविधा नहीं मिल पाती है। सरकारी अस्पतालों में आने वाले मरीज पीजीआई के लिए रेफर कर दिए जाते हैं। निजी अस्पतालों में स्टेंट पेसमेकर डालने की सुविधा है। लेकिन खर्च ज्यादा होने के चलते हर कोई इलाज नहीं करा पाता। ऐसे मरीजों को काफी परेशानी झेलनी पड़ती है। वह इलाज के लिए निजी अस्पताल या पीजीआई पर निर्भर रहते हैं।
^बीके सिविल अस्पताल में कैथ लैब निर्माण के लिए टेंडर जारी कर दिया गया है। केरल की एक कंपनी को ठेका दिया गया है। इसके लिए 6 माह का समय निर्धारित किया गया है। साल के अंत तक हार्ट पेशेंट को यहां एंजियोप्लास्टी एंजियोग्राफी की सुविधा मिलने लगेगी। इसके रेट बेहद कम होंगे। -वीरेंद्रयादव, पीएमओ, बीके सिविल अस्पताल
फरीदाबाद. बीकेअस्पताल का भवन।
hin_Deva hin_Deva hin_Deva awa_Deva